KOMISIJOS REGLAMENTAS (EB) Nr. 2212/2004
2004 m. gruodžio 21 d.
nustatantis sąlygas, kuriomis galima priimti importo licencijų prašymus, pateiktus 2004 m. gruodžio mėn. kai kuriems kiaulienos pagrindu pagamintiems produktams pagal režimą, numatytą susitarimuose tarp Bendrijos ir Bulgarijos ir Rumunijos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. rugsėjo 29 d. Komisijos reglamentą (EB) Nr. 1898/97, nustatantį režimo, numatyto kiaulienos sektoriuje taikymo ypatybes Europos sutartyse su Bulgarija, Čekijos Respublika, Lenkijos Respublika, Rumunija, Slovakija, Vengrija (1), ypač į jo 4 straipsnio 5 dalį,
kadangi:
(1)
2004 m. primam ketvirčiui pateikti importo licencijų prašymai yra mažesniems už turimus kiekius arba jiems lygūs, todėl gali būti pilnai patenkinami.
(2)
Tikslinga nustatyti perteklių, pridedamą prie kitam laikotarpiui turimo kiekio.
(3)
Derėtų atkreipti operatorių dėmesį į tai, kad licencijos gali būti naudojamos tik tiems produktams, kurie atitinka visas šiuo metu Bendrijoje galiojančias veterinarines nuostatas,
PRIĖMĖ ŠĮ REGLAMENTĄ:
1 straipsnis
1. Taip, kaip nustatyta I priede, yra tenkinami importo licencijų prašymai, pateikti laikotarpiui nuo 2005 m. sausio 1 d. iki kovo 31 d., remiantis Reglamentu (EB) Nr. 1898/97.
2. Laikotarpiui nuo 2005 m. balandžio 1 d. iki birželio 30 d. gali būti pateikiami importo licencijų prašymai visam kiekiui, minėtam II priede, remiantis Reglamento (EB) Nr. 1898/97 nuostatomis.
3. Licencijos gali būti naudojamos tik tiems produktams, kurie atitinka visas šiuo metu Bendrijoje galiojančias veterinarines nuostatas.
2 straipsnis
Šis reglamentas įsigalioja 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 21 d.